sen meest henricke baeten en
vaese van laex
Het sijn comen in rechte inde banc voir meye en scepen van loven
meester henric baten in deen zijde en vaes van lae in dande daer de
voirs baes een aensprake dede ten voirs meester henric wt seggen
dat hij hem sculdich wae vijf swaer cronen van eene huyse dat
hij jegen hem gecocht hadde gelegen inde parijsstrate de voirs
dat
vaes hoepte hij hem niet loeghene noch ontkenne en soude beghende
dat hij hem die opleyde en betaelde alsoe hij sculdich wae
want van erflicheide
doen oft dat hij hem daer af betalinge bewijsen soude daer
ruerende quame
op de voirs henric antwde en seyde want van erflicheiden ruende
manie het wae waer dat hij jegen den voirs baese tvoirs huys
genome hadde ten erftsijse om viii oude crone en daer af hij d
stont afquijtte de ii elc crone met xx crone en dander vi crone
soude hij moege quita als hij woude elken d met xxpeningen
en met vollen tsijse en de voirs vaes seyde inder comescap dat
tvoirs huys gout tsjaers ter huen ix saluyte en het was inder
comescap onderspreken dat de voirs meester henric te kersmisse
doen naestcomen en nu lestleden de hue heffen soude en dan den
tsijs vanden huyse betalen en dat de comescap in des vueghen
geschiede boet de voirs meester henric te thoene hij geloefde
oic wael dat hij hen daer af noch sculdich wae maer dies
hadde hij bleeght tpontgelt en den lijfcoep woude hij hem de
hue doen hebben en voldoen gelijc de comescap inhadde hij woude
met hem rekenen en hem opleggen gheen datme vonde dat
hem noch quame daer op de meye maende de hen scepen van
loven die wijsden voir een vonnisse want hem meester henric